
PROCES VERBAL
Încheiat astăzi, 22.09.206, ca urmare a Contestației  nr. 16.240/21.09.2026 la proba scrisă din data de 17.09.2026, pentru ocuparea postului vacant de 
educator /S  - Module Familiale Mărășești - DPC

Comisia de soluționare a contestațiilor numită prin Dispoziția nr. 617/25.08.2026, modificată parțial prin Dispoziția nr. 666/10.09.2026, privind componenţa comisiei de soluţionare a contestaţiilor DPC:
văzând:
· Contestația candidatului cu codul numeric pentru identificare nr. 367/07.09.2026, înregistrată cu nr. 16.240/21.09.2026, privind nota obținută la proba scrisă din data de 17.09.2026 pentru ocuparea postului vacant de educator/S – Module Familiale Mărășești - DPC,
în conformitate:
· cu art. 27, alin. (2), lit. b), din Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin Hotărârea de Guvern nr. 1.336/2022,
· Dispoziția nr. 617/25.08.2026, modificată parțial prin. Dispoziția nr. 666/10.09.2026, privind componenţa comisiei de soluţionare a contestaţiilor DPC privind componența comisiei de soluționare a contestațiilor pentru concursul din data de 17.09.2026, emisă de Directorul General al D.G.A.S.P.C. Vrancea
															   
ANALIZÂND

 Contestația candidatului cu codul numeric pentru identificare nr. 367/07.09.2026, candidat pentru ocuparea postului vacant de educator /S la Module Familiale Mărășești - DPC, respectiv a punctajului de 30 pct. obținut în urma probei scrise desfășurată în data de 17.09.2026, comisia de soluționare a contestațiilor a procedat la recorectarea lucrării contestate, astfel că:
1. La subiectul nr. 1) ”Ce drepturi ale beneficiarilor sunt cuprinse în Carta drepturilor beneficiarilor, conform Anexei 1, modul 7 , standard 1 din Ordinul nr.25/2019, privind aprobarea standardelor minime de calitate pentru serviciile sociale de  tip rezidențial destinate copiilor din sistemul de protecție speciala ”, contestatoarea nu a reușit să răspundă cerințelor subiectului,  comisia de soluționare a contestațiilor apreciază că punctajul a fost acordat potrivit baremului şi răspunsurilor din lucrarea scrisă și, în consecință, menține punctajul de 10 p acordat la acest subiect;
2. La subiectul nr. 2) ” Precizați ce măsuri disciplinare excesive sau iraționale care sunt interzise personalului centrului în relația cu beneficiarii, conform Ordinului 25/2019, Anexa 1, modul 8, standard2.2  ”, candidatul nu face nici o referire concretă la subiectul dat spre soluționare. Comisia de soluționare a contestațiilor apreciază că punctajul a fost acordat potrivit baremului şi răspunsurilor din lucrarea scrisă și, în consecință, menține punctajul de 5 p acordat la acest subiect;
3. La subiectul nr. 3) ” Menționați drepturile copilului așa cum sunt prevăzute în Legea nr. 272/2004, privind protecția și promovarea drepturilor copilului”. Conținutul subiectului nu răspunde punctual la cerință, abordarea fiind una generală și nesusținută de elementele specifice solicitate. Comisia de soluționare a contestațiilor apreciază că punctajul a fost acordat potrivit baremului şi răspunsurilor din lucrarea scrisă și, în consecință, menține punctajul de 5 p acordat la acest subiect.
                           

                                                         Rezultatul soluționării contestației 

       Față de cele menționate mai sus, Comisia de soluționare a contestațiilor, apreciază că punctajul a fost acordat potrivit baremului şi răspunsurilor din lucrarea scrisă și în consecință, în raport cu prevederile art. 56, alin. (1), lit. b) din Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin Hotărârea de Guvern nr. 1336/2022, respinge ca nefondată contestația. Rezultatul se comunică candidatei conform procedurii concursului.

	Nr. crt.
	Cod numeric pentru identificare
	Punctaj obținut inițial
	Punctaj final
	Admisă/Respinsă

	1
	367
	30 pct.
	30 pct.
	Respinsă

